Praia

Praia adolah ibu kota jo kota tagadang nagara Tanjuang Verde.Cape Verde, Statistical Yearbook 2015, Instituto Nacional de Estatística Talatak di pantai selatan pulau Santiago, dalam kalompok Kapulauan Sotavento, kota ko marupokan pusek pamarentahan, ekonomi jo budayo nagara. Pado tahun 2005, panduduaknyo dipakiroan bajumlah 111.500 jiwa.

Pulau Santiago ditamuan dek António da Noli pado tahun 1460.Valor simbólico do centro histórico da Praia, Lourenço Conceição Gomes, Universidade Portucalense, 2008 Pamukim patamo di pulau tu adolah Ribeira Grande (Cidade Velha). Praia patamo kali disabuikan sakitar tahun 1615 sabagai kampuang Praia de Santa Maria nan tumbuah manjadi palabuahan alami.Roman Adrian Cybriwsky, Capital Cities around the World: An Encyclopedia of Geography, History, and Culture, ABC-CLIO, USA, 2013, p. 244 Palabuahan ko manjadi pantiang bagi kapa-kapa nan balaya antaro Portugis jo koloninyo di Afrika sarato Amerika Selatan. Antaro akhia abaik ka-16 jo akhia abaik ka-18, baiak Ribeira Grande ataupun Praia maalami banyak sarangan bajak lauik, tamasuak nan dilakuan dek Francis Drake (1585) jo Jacques Cassard (1712).

 Rujuakan 

Kategori:Praia
Kategori:Ibu kota nagara di Afrika
Kategori:Kota di Tanjuang Verde